سشما سوراج

سُشما سَوراج (14 فروری 1952ء – 6 اگست 2019ء) بھارت کی سیاست دان، بھارتی عدالت عظمیٰ کی سابقہ وکیل اور سابقہ وزیر خارجہ تھیں۔ سشما سوراج کو بھارت میں اندرا گاندھی کے بعد دوسری خاتون وزیر خارجہ ہونے کا اعزاز حاصل ہے۔ وہ سات مرتبہ رکن پارلیمان منتخب ہوئیں۔ 1977ء میں 25 سال کی عمر میں سشما سوراج بھارت کی ریاست ہریانہ کی تاریخ میں سب سے کمسن وزیر بنی۔ اس کے علاوہ سشما سوراج 13 اکتوبر 1998ء تا 3 دسمبر 1998ء دہلی کی وزیر اعلیٰ بھی رہ چکی ہیں۔
بھارت کے عام انتخابات، 2014ء میں انہوں نے ودیشا لوک سبھا حلقہ، مدھیہ پردیش سے دوسری مرتبہ جیت حاصل کی۔ وہ اپنے نزدیکی فریق سے 400,000 سے زیادہ ووٹوں سے جیتی تھیں۔ 26 مئی 2014ء کو انہیں بھارت کی وزیر خارجہ بنایا گیا۔ امریکا کی وال اسٹریٹ جرنل نے انہیں بھارت کی سب سے چہیتی سیاست دان کا خطاب دیا تھا۔ صحت کی پریشانیوں کی بنا پر انہوں نے بھارت کے عام انتخابات، 2019ء میں حصہ نہ لینے کا فیصلہ کیا۔ انہیں گردے میں تکلیف تھی اور اطبا نے انہیں گرد و غبار سے دور رہنے کا مشورہ دیا تھا۔

ابتدائی زندگی اور تعلیم 
سشما سوراج (شرما) کی ولادت 14 فروری 1952ء کو امبالا چھاونی، ہریانہ میں ہوئی۔ ان کے والد راشٹریہ سویم سیوک سنگھ کے معزز رکن تھے۔ ان کے والدین دھرم پورہ، لاہور، پاکستان سے تعلق رکھتے تھے۔انہوں نے سیاسیات اور سنسکرت میں بی اے کیا۔ اور پنجاب یونیورسٹی سے وکالت کی۔

کیرئر 
انہوں نے 1973ء میں بھارتی عدالت عظمیٰ میں بحیثیت وکیل اپنی پیشہ ورانہ زندگی کا آغاز کیا۔

ابتدائی سیاسی کیریئر 
1970ء میں انہوں نے اکھل بھارتیہ ودھیارتھی پریشد سے اپنے سیاسی سفر کی شروعات کی۔ ان کے شوہر سوراج کوشل سماجی کارکن جارج فرنانڈیز سے بہت متاثر تھے۔ سشما سوراج جارج کی قانونی ٹیم کی رکن بن گئیں۔ ایمرجنسی کے وقت انہوں نے جے پرکاش نرائن کی کل انقلابی تحریک میں حصہ لیا اور بہت فعال رہیں۔ اس کے بعد انہوں نے بھارتیہ جنتا پارٹی میں شمولیت اختیار کرلی اور پارٹی کی اہم اور قومی سطح کی رہنما بن گئیں۔

ریاستی سیاست 
وہ 1977ء سے 1982ء تک مجلس قانون ساز ہریانہ کی رکن رہیں۔ اس وقت وہ محض 25 برس کی تھیں اور انہوں نے امبالا چھاونی اسمبلی حلقہ کی نمائندگی کی۔ اسی حلقہ سے وہ 1987ء تا 1990ء اسمبلی کی رکن رہیں۔ 1977ء میں وزیر اعلیٰ چودھری دیوی لال کی حکومت میں جنتا پارٹی سے کابینہ کی رکن بنیں۔ 1979ء میں 27 سال کی عمر میں جنتا پارٹی ہریانہ کی صدر بنیں۔ 1987ء تا 1990ء ہریانہ کی حکومت میں وزیر تعلیم رہیں۔

وزیر اعلیٰ دہلی 
1998ء میں انہوں نے کابینہ بھارت سے استعفی دے دیا اور دہلی کی وزیر اعلیٰ بنیں۔ اسی سال دسمبر میں انہوں اس عہدہ سے بھی استعفی دے دیا۔

ذاتی زندگی 
انہوں نے 13 جولائی 1975ء کو اپنے وکیل دوست سوراج کوشل سے شادی کی۔ اس وقت بھارت میں ایمرجنسی نافذ تھی۔ اسی دوران دونوں کی ملاقات فرنانڈیز سے ہوئی بڑے سماجی کارکن تھے اور سشما ان سے بہت قریب ہوگئیں۔

وفات 
سشما سوراج کو 6 اگست 2019ء کو دل کا دورہ پڑنے کے بعد آل انڈیا انسٹی ٹیوٹ آف میڈیکل سائنسز (ایمس) میں منتقل کیا گیا تھا جہاں وہ جانبر نہیں ہو سکیں اور 67 برس کی عمر میں وفات پائی۔ اگلے دن 7 اگست کو تمام ریاستی اعزازات کے ساتھ ان کی آخری رسومات ادا کی گئیں۔

مزید دیکھیے 
 نریندر مودی
 نریندر مودی کی وزارت

حوالہ جات 

1952ء کی پیدائشیں
اتراکھنڈ سے راجیہ سبھا کے ارکان
اکیسویں صدی کی بھارتی خواتین سیاست دان
اکیسویں صدی کے بھارتی سیاست دان
انبالہ کی شخصیات
بارہویں لوک سبھا کے ارکان
بیسویں صدی کی بھارتی سیاست دان خواتین
بیسویں صدی کے بھارتی سیاست دان
بیسویں صدی کے بھارتی قانون دان
بھارت کے وزرائے خارجہ
بھارت میں ریاستی جنازے
بھارتی خواتین سفارت کار
بھارتی ہندو
بھارتیہ جنتا پارٹی کے سیاست دان
بھارتیہ جنتا پارٹی کے وزرائے اعلیٰ
پنجابی شخصیات
پندرہویں لوک سبھا کے اراکین
تیرہویں لوک سبھا کے ارکان
چودہویں لوک سبھا کے ارکان
خواتین وزرائے خارجہ
دہلی سے لوک سبھا کے ارکان
دہلی کی خواتین سیاست دان
دہلی کی شخصیات
دہلی کے وزرائے اعلیٰ
رہنماہان حزب اختلاف (بھارت)
سولہویں لوک سبھا کے اراکین
عوامی امور میں پدم وبھوشن کے وصول کنندگان
کامنز زمرہ جس کا ربط ویکی ڈیٹا پر ہے
گیارہویں لوک سبھا کے ارکان
مدھیہ پردیش سے راجیہ سبھا کے ارکان
مدھیہ پردیش سے لوک سبھا کے ارکان
نریندر مودی کی وزارت
ہریانہ سے راجیہ سبھا کے ارکان
ہریانہ کی خواتین سیاست دان
بیسویں صدی کی خواتین وکلاء
جنتا پارٹی کے سیاست دان
راجیہ سبھا کی خواتین ارکان
لوک سبھا کی خواتین ارکان
بھارتی کابینہ کی خواتین ارکان
بھارتی وزرائے اطلاعات و نشریات
Short description is different from Wikidata
بھارتی ریاستوں کی خواتین وزرائے اعلیٰ